Polisieminister verkla oor kontrak van miljoene rande vir vriendin | Maroela Media
Nathi Nhleko, minister van polisie, se departement het volgens berigte meer as R30 miljoen betaal vir 'n veldtog wat sy vriendin se nieregeringsorganisasie vir die departement behartig het.
Die DA het aangedui dat hy Nhleko by die parlement se etiekkomitee sal verkla. Zakhele Mbhele, die DA se skaduminister van polisie, het gesê hulle sal die openbare beskermer ook versoek om die bewerings te ondersoek.
Sondagkoerante het berig Nhleko se vriendin, Nomcebo Mthembu, se maatskappy het die "We Are One Humanity"-veldtog teen xenofobie vir sy departement gereël. Daar is volgens berigte geen tenders vir die projek aangevra nie.
Volgens Mbhele is die DA lankal bewus van bewerings dat Nhleko sy posisie misbruik om Mthembu se maatskappy, Indoni, onbehoorlik te bevoordeel. Mbhele het gesê die DA het in Oktober 'n parlementêre vraag aan Nhleko gerig om besonderhede te probeer kry oor die veldtog en finansiële transaksies tussen Nhleko se departement en Indoni. Volgens Mbhele het Nhleko opsetlik vaag geantwoord.
"In die afwesigheid van duidelike verantwoordbaarheid sal die verhouding tussen Nhleko se departement en Indoni steeds as verdag beskou word en sal dit geloofwaardigheid gee aan die voorstel dat die minister toelaat dat die slaapkamer sy raadsaal-besluite beïnvloed," het Mbhele gesê.
Saru-hoof: 'Ons het julle in die steek gelaat'
Saak oor SA se onttrekking aan Strafhof aangehoor
Al probleem wat ek hiermee het, is hulle word verkla maar daar is SELDE consequences. Hierdie mense maak baantjies vir boeties, alles vir kommissie op die kantlyn, en al kom al die skandes uit, die kontrak gaan voort en elkeen steek die geld (gewoonlike miljoene) in sy sak, hulle verloor ook selde hulle werk, word dalk net oorgeplaas na 'n ander afdeling toe.
Is die mense eenvoudig net korrup of verstaan hulle nie hoe werk tenders nie? Daar gaan nie 'n dag verby nie dat een of ander regerings amptenaar hom skuldig maak aan bedrog nie. Dit is absoluut skokkend!!!
Nou nie juis skokkende nuus nie. Ons behoort al gewoond te wees daaraan. Volg net sy leier se voorbeeld. Bedrog, korrupsie ens is mos aan die orde van die dag
Hel, ek wens ek het so pel gehad. Ek het nog altyd gewonder wat beteken die storie, "friends with benefits". Nou weet ek ook.
Waar het hierdie ministers geswot……..ek wil ook daar gaan swot…….want ek kon nêrens n universiteit kry waar jy n graad kan gaan swot vir KORRUPSIE nie! So n graad moet fantasties wees……jy doen GEEN werk nie…….die geld rol net in………wat n voorreg man!